text: I Blåvandshuk er de med på noderne
  21 august 2017 kl. 17.35
  I Blåvandshuk åbner de i dag mandag en ny e-sportklub.
  I dag åbner byen sin egen e-sportklub. Lokalerne er spritnye - det samme er udstyret. Og medlemmerne er også på vej. 
  TV SYD mødte Philip Sloth, der er et af de kommende medlemmer i klubben, og bad ham undersøge det nye udstyr, og han er ikke skuffet.
  Philip Sloth, medlem, Blåvandshuk e-sportklub: "Jeg er vant til at spille med noget gammelt, så det her er fedt."
  - Det er ekstremt cool faktisk, synes Philip Sloth.
  Han er et af de børn, der snart starter i den nye e-sportklub i Blåvandshuk Idrætscenter.
  Philips yndlingsspil er League of Legends, og her er det vigtigt, at computeren kan følge med.
  - Jeg er vant til at spille med noget gammelt, så det her er fedt, mener Philip. 
  Udstyret er bedre, end han havde forventet, og nu glæder han sig blot til den rigtige træning starter.
  - Man kommer til at møde nogen nye folk også, så det bliver meget fedt.
  